Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: a 70/2003. (X. 28.) GKM rendelethez
Paragraph Index: 938

b) a téli fogyasztási idõszak tényleges fogyasztási napjainak az összeszorzásával kell megállapítani. 2.1.8. A kiegyenlítõ fogyasztó a megszakíthatóságot (is) tartalmazó szerzõdésben szereplõ, megszakítható teljesítménye után a hozzáférésre jogosult elosztási teljesítménydíjat nem fizet. 2.1.9. A kiegyenlítõ és idõszakos fogyasztó köteles a szerzõdésben szabályozott folyamatos és azonnali információt biztosítani aktuális és várható gázátvételi szintjérõl a megszakításra jogosult számára. 2.1.10. Amennyiben a fogyasztó által önkéntesen vállalt megszakíthatóság nem a 2.1.7. és 2.1.8. pontok szerinti szerzõdések alapján jön létre, a felek egyéb — a vonatkozó jogszabályokkal összhangban álló — módon is megállapodhatnak a feltételekben. 2.1.11. A megszakítási helyzet fennállásáról kapott értesítést követõen a fogyasztó a megszakítási joggal rendelkezõ felszólítására, a szerzõdésben meghatározott idõn belül megkezdi a megszakítható vételezés elõírt szintre való beállítását, és azt a szerzõdésben meghatározott idõn belül befejezi. Amennyiben a megjelölt határidõn belül az idõszakos vagy a kiegyenlítõ fogyasztó a kért teljesítmény beállítást nem hajtja végre — azaz megszakítási hibát követ el —, a megszakítási joggal rendelkezõ jogosult az elõírt teljesítményszinttõl eltérõ teljesítmény alapján számított éves elosztási teljesítménydíj 1/365 részét felszámítani minden, a megjelölt határidõ után megkezdett órára. 2.2. Az éves elosztási teljesítmény-igénybevétel szabályai az átadási-átvételi pontokon 2.2.1. Ha az átadási-átvételi ponton a szerzõdési idõszakban, a téli fogyasztási idõszakban is vételeznek földgázt, az elosztási teljesítménydíjat vagy alapdíjat a téli fogyasztási idõszakra igénybe vett legnagyobb teljesítmény alapján kell a hozzáférésre jogosultnak megfizetni. 2.2.2. Amennyiben az átadási-átvételi ponton a szerzõdési idõszakban, a téli fogyasztási idõszakban nem vételeznek földgázt, a téli fogyasztási idõszakon kívüli teljesítmény-igénybevételre az 1. számú melléklet 2. pontjában meghatározott teljesítménydíj vagy alapdíj 15%-át kell a hozzáférésre jogosultnak megfizetnie. Az ilyen átadásiátvételi pont vonatkozásában a hozzáférésre jogosult megállapodhat a téli fogyasztási idõszak elsõ hónapjában való fogyasztásra is, ha a téli fogyasztási idõszakban igénybe vett legnagyobb órai teljesítménye nem haladja meg a téli idõszakon kívül bármikor igénybe vett legnagyobb órai teljesítményét. Ebben az esetben a téli fogyasztási idõszak elsõ hónapjára érvényes teljesítmény-igénybevételre az 1. számú melléklet 2. pontjában meghatározott elosztási teljesítménydíjat vagy alapdíjat meg kell fizetni azokra a napokra, amelyeken az átadási-átvételi ponton földgázt vételeznek. 2.2.3. Ha a 2.2.2. pont szerinti teljesítmény-igénybevétel alapján az átadási-átvételi ponton a téli fogyasztási idõszak elsõ hónapja után is vételeznek földgázt az elosztó jogosult a téli idõszakban igénybe vett legnagyobb teljesítmény után a elosztási teljesítménydíjat — a 2.2.1. pont szerint — egész évre érvényesíteni. 2.2.4. Az átadási-átvételi pontonként igénybe vett legnagyobb órai teljesítmények joghatályos bejelentését az ÜKSZ-ben meghatározott idõpontig kell megtenni. 2.2.5. Az igénybe vett teljesítmény bejelentésének késedelme (elmulasztása) esetén az elosztó a soron következõ szerzõdési idõszakot megelõzõ szerzõdési idõszakra igénybe vett teljesítményeket jogosult érvényes igénybe vett teljesítménynek tekinteni mindaddig, amíg a hozzáférésre jogosult a teljesítmény bejelentésének nem tesz eleget. Ilyen késedelem esetén a hozzáférésre jogosult — a bejelentett teljesítmény után a teljes szerzõdési idõszakra felszámolt elosztási teljesítménydíjon felül — köteles az elosztó részére pótdíjként megfizetni az adott átadásiátvételi pont(ok)ra a késedelem idõtartama alatt figyelembe vett teljesítmény éves elosztási teljesítménydíjának vagy alapdíjának 1/365 részét a késedelem minden napjára. 2.2.6. A pótdíjra vonatkozó számlát az elosztó az elosztási teljesítménydíj vagy alapdíj számlájával együtt jogosult kiállítani a hozzáférésre jogosult számára, aki a pótdíj számláját az elosztási teljesítménydíj vagy alapdíj számlájával együtt köteles kiegyenlíteni. 2.2.7. Amennyiben a nyilvántartásba vett feljogosított fogyasztó közüzemi szerzõdésének felmondása adott gázéven belül lép hatályba, és a nyilvántartásba vett feljogosított fogyasztó a gázév kezdete elõtt — még közüzemi fogyasztóként — éves teljesítmény igényt jelentett be és a közüzemi teljesítménydíjat vagy alapdíjat ezen teljesítmény-igénybevétel alapján fizette a gázév kezdetétõl a közüzemi szerzõdés felmondásának hatálybalépéséig, akkor — az igénybevétel típusától függõen — a 2.2.1. vagy a 2.2.2. pont szerint kiszámított elosztási teljesítménydíj, vagy alapdíj idõarányos részét kell megfizetni a gázév hátralévõ részére. 2003/123. szám 2.2.8. Az elosztó köteles a közüzemi szolgáltatónak a kilépõ fogyasztók miatt szükséges szerzõdésmódosítást — ellenszolgáltatás-mentesen — lehetõvé tenni a szerzõdéses év kezdete és a közüzemi szerzõdés felmondásának hatálybalépése közötti idõszakban. 2.2.9. A hozzáférésre jogosult az átadási-átvételi pontonként lekötött órai teljesítmény 1%-nál nagyobb mértékû túllépése esetén — átadási-átvételi pontonként — köteles pótdíjat fizetni az elosztónak. A pótdíj az adott hónapon belül jogosulatlanul igénybe vett legnagyobb többletteljesítmény éves elosztási teljesítménydíjának 1,5-szerese. Ismételt teljesítmény túllépés esetén a pótdíj havonta ismételten felszámításra kerül. 2.3. A havi elosztási teljesítmény-lekötés szabályai az átadási-átvételi pontokon 2.3.1. Az átadási-átvételi pontonként lekötött legnagyobb órai teljesítmények joghatályos bejelentését a tervezett igénybevételt legalább 30 naptári nappal megelõzõen kell megtenni. 2.3.2. A lekötött teljesítmény bejelentésének késedelme (elmulasztása) esetén a hozzáférésre jogosult — a bejelentett teljesítmény után a teljes szerzõdési idõszakra felszámolt elosztási teljesítménydíjon felül — köteles a elosztó részére pótdíjként megfizetni az adott átadási-átvételi pont(ok)ra a késedelem idõtartamára a bejelentett teljesítmény éves elosztási teljesítménydíjának 1/365 részét a késedelem minden napjára. 2.3.3. A pótdíjra vonatkozó számlát az elosztó az elosztási teljesítménydíj számlájával együtt jogosult kiállítani a hozzáférésre jogosult számára, aki a pótdíj számláját az elosztási teljesítménydíj számlájával együtt köteles kiegyenlíteni. 2.3.4. Azon átadási-átvételi pont után, amelyen a téli fogyasztási idõszakban földgázt vételeznek a lekötés idõtartamának elsõ hónapjára az e rendelet 1. számú mellékletének 2. pontjában meghatározott éves elosztási teljesítménydíj vagy alapdíj 90%-át, valamint és minden további megkezdett hónap után még 10%-át köteles a hozzáférésre jogosult megfizetni. Minden új lekötés esetén az elosztási teljesítménydíjat a fenti módon kell kiszámítani. 2.3.5. Azon átadási-átvételi pont után, amelyen a téli fogyasztási idõszakban nem vételeznek földgázt a lekötés idõtartamának elsõ hónapjára, az e rendelet 1. számú mellékletének 2. pontjában meghatározott éves elosztási teljesítménydíj vagy alapdíj 20%-át, valamint minden további megkezdett hónap után még 5%-át köteles a hozzáférésre jogosult megfizetni. Minden új lekötés esetén az elosztási teljesítménydíjat a fenti módon kell kiszámítani. 2.3.6. Azon átadási-átvételi pont után, amelyen a téli fogyasztási idõszakban földgázt vételeznek és egy idõpontban legalább 3 hónapra köt le a hozzáférésre jogosult elosztói teljesítményt, akkor az a szerzõdéses év hátralévõ részében térítésmentesen vehetõ igénybe. 2.3.7. Azon átadási-átvételi pont után, amelyen a téli fogyasztási idõszakban nem vételeznek földgázt és egy idõpontban legalább 3 hónapra köt le a hozzáférésre jogosult elosztói teljesítményt, akkor az a szerzõdéses év hátralévõ — téli fogyasztási idõszakon kívüli — részében térítésmentesen vehetõ igénybe. 2.3.8. A hozzáférésre jogosult az átadási-átvételi pontonként lekötött órai teljesítmény 1%-nál nagyobb mértékû túllépése esetén — átadási-átvételi pontonként — köteles pótdíjat fizetni az elosztónak. A pótdíj az adott hónapon belül jogosulatlanul igénybe vett legnagyobb többletteljesítmény éves elosztási teljesítménydíjának 1,5-szerese. Ismételt teljesítmény túllépés esetén a pótdíj havonta ismételten felszámításra kerül. 2.4. A napi elosztási teljesítmény-lekötés szabályai az átadási-átvételi pontokon 2.4.1. Az átadási-átvételi pontonként lekötött legnagyobb órai teljesítmények joghatályos bejelentését a tervezett igénybevételt legalább 5 naptári nappal megelõzõen kell megtenni. 2.4.2. A lekötött teljesítmény bejelentésének késedelme (elmulasztása) esetén a hozzáférésre jogosult — a bejelentett teljesítmény után a teljes szerzõdési idõszakra felszámolt elosztási teljesítménydíjon felül — köteles az elosztó részére pótdíjként megfizetni az adott átadásiátvételi pont(ok)ra a késedelem idõtartamára a bejelentett teljesítmény éves elosztási teljesítménydíjának 1/365 részét a késedelem minden napjára. 2.4.3. A pótdíjra vonatkozó számlát az elosztó az elosztási teljesítménydíj számlájával együtt jogosult kiállítani a hozzáférésre jogosult számára, aki a pótdíj számláját az elosztási teljesítménydíj számlájával együtt köteles kiegyenlíteni. 2.4.4. Azon átadási-átvételi pont után, amelyen a téli fogyasztási idõszakban földgázt vételeznek, a lekötés idõtartamának minden napjára az e rendelet 1. számú mellékletének 2. pontjában meghatározott éves elosztási teljesítménydíj vagy alapdíj 110%-ának 1/30-ad részét köteles megfizetni a hozzáférésre jogosult. 2.4.5. Azon átadási-átvételi pont után, amelyen a téli fogyasztási idõszakban nem vételeznek földgázt a lekötés idõtartamának minden napjára, az e rendelet 1. számú mellékletének 2. pontjában meghatározott éves elosztási teljesítménydíj vagy alapdíj 50%-ának 1/30-ad részét köteles megfizetni a hozzáférésre jogosult. 2.4.6. Azon átadási-átvételi pont után, amelyen a téli fogyasztási idõszakban földgázt vételeznek és a hozzáférésre jogosult egy idõpontban legalább 40 napra köt le elosztói teljesítményt, akkor az a szerzõdéses év hátralévõ részében térítésmentesen vehetõ igénybe. 2003/123. szám 2.4.7. Azon átadási-átvételi pont után, amelyen a téli fogyasztási idõszakban nem vételeznek földgázt és a hozzáférésre jogosult egy idõpontban legalább 40 napra köt le elosztói teljesítményt, akkor az a szerzõdéses év hátralévõ — téli fogyasztási idõszakon kívüli — részében térítésmentesen vehetõ igénybe. 2.4.8. A hozzáférésre jogosult az átadási-átvételi pontonként lekötött órai teljesítmény 1%-nál nagyobb mértékû túllépése esetén — átadási-átvételi pontonként — köteles pótdíjat fizetni az elosztónak. A pótdíj az adott hónapon belül jogosulatlanul igénybe vett legnagyobb többletteljesítmény éves elosztási teljesítménydíjának 1,5-szerese. Ismételt teljesítmény túllépés esetén a pótdíj havonta ismételten felszámításra kerül. 2.5. Nominálás 2.5.1. A gáznapra nem nominált teljesítményt az elosztó megszakítható teljesítményként bármely arra igényt tartó hozzáférésre jogosultnak rendelkezésre bocsáthatja. 2.5.2. Abban az esetben, ha a hozzáférésre jogosult az ÜKSZ-ben foglaltak szerint nominált, a nominálástól nem tért el és az elosztó ezt — saját hibájából — mégsem tudja teljesíteni, az elosztó elosztási pótdíjat köteles fizetni az érintett hozzáférésre jogosultnak. Az elosztási pótdíj az átadási-átvételi ponton nominált teljesítmény és a rendelkezésre bocsátott teljesítmény közötti teljesítményre számított éves elosztási teljesítménydíj 1,5-szöröse a havi legnagyobb teljesítménykülönbségre számítva. Az elosztási pótdíj havonta újra felszámítható. 2.6. Egyéb szabályok 2.6.1. A közvilágítási célú fogyasztás elszámolása esetén a közterületeket megvilágító berendezések karbantartási és fenntartási költségeinek megfizetése tekintetében külön megállapodást kell kötni (beleértve a világítótestek pótlásának és cseréjének a költségeit is). 2.6.2. Az elosztóvezetékre csatlakozó fogyasztók esetében az elosztó által rendszeres idõközönként leolvasott — ennek hiányában egyéb jogszabály vagy az üzletszabályzatok szerint meghatározott — földgáz mennyisége jelenti az elosztási forgalmi díj — fizetésének alapját. 2.6.3. Áramlástanilag azonos elosztóvezetéken lévõ átadóállomásokra a mérlegkört alkotó, nyilvántartásba vett feljogosított fogyasztók az átadás-átvételi pontok teljesítmény-lekötéseinek összevonásában is megállapodhatnak az elosztóval.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes